OOOOOOO ! PEGEN EUZHUS !  Ha ken buan all en em lako ivez ar skolioù diwyezhek da gelenn  rannyezh o vro dar skolidi ! Gant ar vezh !    TG : Anat eo dan neb en deus un tamm skiant vat ez eo echu o amzer gant an  holl rannyezhoù, trefoedajoù ha luchajoù : emaomp hiziv en ur gevredigezh  vedelaet : pa oa bevennet gant ar chanton bed hon tadoù kozh dizesk, neuze  e oa ar rannyezhoù en o bleuñv. Abaoe ez eo bet krouet ur yezh unvan ha  neus nemeti a dalv ar boan bezan kelennet er skolioù. Ar rannyezhoù a yelo  da get dre ma nint ket azas evit ar bed a vreman, setu aze toud. Evit Bro  Wened ez eo skoempoch  an traoù dre meman pell a-walch diouzh ar Chlt. Da  va sonj e rank pep hini ober un tammig hent : derchel dar yezh unvan a zo  dober.        Ha perak ne rafent ket ? Ober reont kentelioù galleg Pariz ivez, m  eus klevet lâret... perak vefe ret da skolidi Dinan  pe Foujer deskiñ  brezhoneg ha galleg an tele hag ober hep galleg ar vro ?    TG Perak ne rafent ket ? uhelochik em eus lavaret ez eo echu amzer ar  rannyezhoù. Echu eo ivez amzer ar rannyezhoù romanek, nemet e vefe savet  gant an dalchidi anezho ur strollad politikel mennet da ober anezho ur  gumuniezh politikel distag . Hag e gwirionez, evit poent, neo ket posubl  rak yezh lennek ar gallaoueg eo ar galleg. Ur bern domanioù-yezhel a vank  dar gallaouegoù da vezañ  ur gwir yezh a chellfed ober ganti hepken. Da  skouer : ar relijion. War an dachenn-se neus TRA EBET. O vezan ma noch  ket chalet tre gant an dachenn se marteze , komzomp eus SKIANTOU (an holl  !), ha zoken eus lennegezh : tost netra, ha netra a dalvoudegezh bras a  seurt gant hor Barzhaz Breizh da skouer.        Mañ ar furnez ganit. O, ha dihan da lenn kement kazetenn ivez, ha  serr ar volejoù ba da di. A-hend-all e teuio keloù dit, un deiz  bennaket, eh eo ront an Douar.  HG    TG : Un dra vat ha ret eo kaout ur gazetenn sizhuniek e brezhoneg (ha  pemdeziek zoken), hogen non ket evit rein archant dur gazetenn a ya  a-enep menozioù a-bouez bras evidon : ar vroadelouriezh da skouer. Da va  sonj, gouestlan un hanter bajennad dar gallaouegoù a zegaso un tammig  muioch a vesk e spered an dud war ar pezh ez eo ar brezhoneg e gwirionez :  yezh diles ar vretoned, arouez pennan ha benveg pennan adsavidigezh hor  broad. Bez e rank kemer en-dro plas ar galleg hag ar gallaouegoù ... pe mont  da get. Hep kumuniezh politikel, Brezhoneg ha Breizh ebet.  Diwar lavarout din ez eo Ront an douar e fell deoch reiñ da grediñ e  vefen warlerchiet un tamm, e kredfen koñchennoù gwrached kozh choazh,  dan oad am eus, gant ar vezh.  E gwirionez ez  eo chwi an hini en deus menozioù diwar-lerch penn da benn  pa vennit difenn rannyezhoù ar brezhoneg pe ar gallaouegoù. Trist on  eveldoch ez afent da get, evel e oan trist peo aet dan Anaon va amezegez  tostañ : ne glevin mui he brezhoneg saourus pa gonte choazh he gwennneien  gant ar ger skoed da skouer. Amzer ar skoedoù ne zistroio ket. Hi he doa  dimezet tost eus an ti ma oa bet ganet : me, Pluguenad, m eus dimezet gant  ur bempoulladez hag emaomp e Leon o chom :  deomp-ni no deus ster ebet ar  rannyezhoù : un danvez-studi skolveurel neo ken. Ar rannyezhoù hag ar  gallaouegoù a zo pilhoù kaer a zo da studiañ ; nint ket da vezan taolet  (mirour a-walch on e pep kenver , hag er chenver politikel pergen chwi  oar a-walch evit kompren pegen a bouez eo o dastum hag o studian...). Met  pilhoù e chomont.      .